Νευροψυχολογική έκβαση και ποιότητα ζωής μετά από χειρουργική επαναιμάτωση μυοκαρδίου: η επίδραση του γνωστικού αποθέματος, της διάθεσης και της προσωπικότητας τύπου Δ
Creators: name: Μέγαρη, Καλλιόπη Α.
Publisher: name: Aristotle University of Thessaloniki
Year: 2018
Subjects: Νευροψυχολογική έκβαση
Καρδιοχειρουργική
Γνωστικό απόθεμα
Ποιότητα ζωής
Προσωπικότητα τύπου Δ
Neuropsychological outcome
Cardiac surgery
Cognitive reserve
Quality of life
Type-D personality

description: Η νευροψυχολογική έκβαση των ασθενών, οι οποίοι υποβάλλονται σε χειρουργική επαναιμάτωση μυοκαρδίου, συνοδεύεται από ένα αρκετά μεγάλο ποσοστό γνωστικού ελλείμματος μετεγχειρητικά, με αποτέλεσμα να επηρεάζεται η ποιότητα ζωής τους. Η μετεγχειρητική γνωστική δυσλειτουργία χαρακτηρίζεται από ελλείμματα στη μνήμη, στην προσοχή, στον προσανατολισμό, στην κρίση, καθώς και στη γενικότερη κοινωνική λειτουργικότητα. Το γνωστικό απόθεμα είναι παράγοντας που έχει προστατευτικό ρόλο από τις επιδράσεις της νευροπαθολογίας και έχει μελετηθεί σε ελάχιστο βαθμό στη στεφανιαία νόσο και μάλιστα στη χειρουργική επαναιμάτωση μυοκαρδίου. Στην παρούσα μελέτη εξετάστηκε ο ρόλος που παίζει το γνωστικό απόθεμα στη μετεγχειρητική γνωστική λειτουργία, καθώς και στην ποιότητα ζωής, με μια συστοιχία νευροψυχολογικών δοκιμασιών και ερωτηματολογίων, σε 101 ασθενείς, οι οποίοι υποβλήθηκαν σε χειρουργική επαναιμάτωση μυοκαρδίου. Επιπλέον, μελετήθηκε η επίδραση της διάθεσης (άγχος, κατάθλιψη) και της προσωπικότητας τύπου Δ στην ποιότητα ζωής και στη νευροψυχολογική έκβαση των ασθενών. Τα αποτελέσματα έδειξαν ότι η νευροψυχολογική έκβαση των ασθενών που υποβάλλονται σε χειρουργική επαναιμάτωση μυοκαρδίου είναι ευνοϊκή με τη συνδρομή του ΓΑ, το οποίο έχει θετική επίδραση τόσο στη νευροψυχολογική έκβαση όσο και την ποιότητα ζωής τους. Η μελέτη της θεωρίας του γνωστικού αποθέματος, αλλά και της ποιότητας ζωής επιπρόσθετα, έχει σημαντικές προεκτάσεις όσον αφορά τον μελλοντικό σχεδιασμό προγραμμάτων αποκατάστασης που συμβάλλουν στην καλύτερη έκβαση των ασθενών.
description: The neuropsychological outcome of patients undergoing surgical myocardial revascularization, is accompanied by a large enough percentage of postoperative cognitive deficit thus affecting their quality of life. Postoperative cognitive dysfunction is characterized by deficits in memory, attention, orientation, judgment and overall social functioning. Cognitive reserve is a factor that has a protective role against the effects of neuropathology and is studied to a lesser extend in coronary artery disease and even so in surgical myocardial revascularization. In the present study the role of cognitive reserve on postoperative cognitive function and quality of life was examined, with a battery of neuropsychological tests and questionnaires, in 101 patients that underwent to surgical myocardial revascularization. Furthermore, the effects of mood (anxiety, depression) and type D personality on quality of life and neuropsychological outcome of patients, was studied. The results showed that neuropsychological outcome of the patients that undergo surgical myocardial revascularization is favorable with the assistance of the cognitive reserve which has a positive effect both on neuropsychological outcome and their quality of life. The study of the theory of cognitive reserve in addition with quality of life, has important implications regarding future design of rehabilitation programs that contribute to better patients’ outcome.